***Alsó- Tisza-menti Önkormányzati Társulás***

***Feladatellátó jegyzőjétől***

***Társulás törvényességi felelősétől***

***Csanytelek, Volentér János tér 2. sz. Tel.: 06/20/314-2365***

A/36-4/2021.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2021. decemberi ülésére**

**Tárgy:** a*Remény Szociális Alapszolgálató Központ és a Csanyteleki Polgármesteri Hivatal szabályozott működésének ellenőrzéséről szóló belső ellenőri jelentés elfogadása*

**Tisztelt Társulási Tanács!**

Tájékoztatom Önöket arról, hogy a Társulás belső ellenőre a Társulás Társulási Tanácsa által 2021. évre jóváhagyott ellenőrzési programja szerint eljárva, 2021. decemberében a *Remény Szociális Alapszolgáltató Központnál* és az intézmény könyvelését ellátó és munkaszervezeti feladatot végző *Csanyteleki Polgármesteri Hivatalnál* belső ellenőri vizsgálatot folytatott le.

A vizsgálat céljaként a belső ellenőr

* az intézményi működés szabályozottságát,
* a vonatkozó hatályos központi jogszabályokban foglaltaknak való megfelelést határozta meg, továbbá
* a vizsgálat kitért az intézmény adott évi költségvetése tervezése megalapozottságára,
* a feladatellátás feltételeinek teljesítésére,
* az előirányzatok felhasználása végrehajtására,
* azok belső szabályzatokkal való összhangjára, valamint
* az intézményi bevételek és kiadások időarányos teljesülésére, az eltérések okaira.

Az ellenőrzés során az *intézményi dokumentumok, nyilvántartások és könyvelési adatok alapozták meg a belső ellenőr vizsgálatát.*

A tárgyi előterjesztéshez csatolt belső ellenőri jelentés részletesen tartalmazza az intézmény belső dokumentumaiban található, szabályzataiban rendezett, a szervezeti és működési előírásokat, az intézmény felépítését, a működési engedély szerinti feladatellátása körét, a Társulás Tagönkormányzatainak nyújtott belső szolgáltatások rendjét.

Áttekintette a belső ellenőr a Társulás székhely települése önkormányzata képviselő-testülete által kiadott, a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjairól szóló hatályos önkormányzati rendeletét is.

A belső ellenőr kiemelte, hogy a vizsgált intézményben *foglalkoztatottak 100 %-a szakképzett.* Az intézmény rendelkezik *továbbképzési tervvel.* Az intézményben foglalkoztatott közalkalmazottak munkaköri leírásban írtak szerint látják el feladataikat, továbbá vezetnek jelenléti ívet.

Vizsgálta a belső ellenőr *az intézmény gazdálkodását,* benne az *idősek nappali ellátására, a szociális étkeztetésre, a házi segítségnyújtásra, a Család- és Gyermekjóléti Szolgáltatás* feladatellátására 2020. és 2021. évre leigényelt és időarányosan eddig felhasznált bevételi és kiadási előirányzatait. Megállapította, hogy az intézmény idei évi finanszírozása a Társulás Társulási Tanácsa határozatába foglalt finanszírozási ütemtervnek megfelelően történt. Az intézmény idei évi költségvetése az előző évi költségvetésre épült, melyben nagy eltérés nem tapasztalható.

**Tisztelt Társulási Tanács!**

A csatolt jelentés nem tett javaslatot az intézmény szervezeti, működési, gazdálkodási, szabályozottsági rendszerének átalakítására, nem kezdeményezett egyik vizsgálata elemében sem intézkedési terv kiadását, ezért indítványozom a tárgyi előterjesztésben, a belső ellenőr által készített jelentésében és a határozati javaslatban foglaltak változtatás nélküli elfogadását.

C s a n y t e l e k, 2021. december 22.

Tisztelettel:

……………………………………..

P. h. Kató Pálné feladatellátó jegyző

**…/2021. (XII. ..) Atmöt határozat**

**Tárgy:** *Remény Szociális Alapszolgálató Központ és a Csanyteleki Polgármesteri Hivatal szabályozott működésének ellenőrzéséről szóló belső ellenőri jelentés elfogadása*

**H a t á r o z a t i javaslat**

1.) Az Alsó- Tisza-menti Önkormányzati Társulás Társulási Tanácsa megtárgyalta és változtatás nélkül elfogadta a *Remény Szociális Alapszolgálató Központ és a Csanyteleki Polgármesteri Hivatal szabályozott működésének ellenőrzéséről szóló, e határozathoz 1. mellékletként csatolt belső ellenőri jelentésben* foglaltakat.

2.) A Társulási Tanács rögzíti, hogy a belső ellenőr jelentésében nem rendelte el intézkedési terv készítését, nem fogalmazott meg a jövőre nézve javaslatot. A belső ellenőr vizsgálatát a költségvetési szervek belső kontrollrendszeréről és a belső ellenőrzésről szóló 370/2011. (XII. 31.) Korm. rendeletben foglaltak szerint folytatta le. A vizsgálat a Társulás Társulási Tanácsa által jóváhagyott, 2021. évre vonatkoztatott belső ellenőrzési programban foglaltak teljesítéseként zajlott le.

3.) A Társulás Társulási Tanácsa rögzíti továbbá, hogy a tárgyi szociális intézmény könyvelési feladatai, a munkaszervezeti feladatot ellátó Csanyteleki Polgármesteri Hivatal (a társulás külön megállapodásában foglaltak szerinti) teljesítésére a belső ellenőri megállapítás nem fogalmazott meg jövőre vonatkozóan javaslatot, elvárást.

4.) A Társulás Társulási Tanácsa felkéri a Társulás feladatellátó jegyzőjét, hogy a jövőben is tegyen eleget a vonatkozó központi jogszabály szerinti kötelezettségének és biztosítsa a Társulás Belső Ellenőre számára az ellenőrzésekhez szükséges munkafeltételeket.

Végrehajtás határideje: folyamatos

Végrehajtásért felelős: Kató Pálné feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Kató Pálné feladatellátó jegyző és általa
* Társulás Társulási Tanácsa Tagönkormányzatai (Székhelyén)
* Remény Szociális Alapszolgáltató Központ Vezetője (Helyben)
* Gajdán Lejla a Társulás belső ellenőre (Szeged)
* Tóth Józsefné Adó- és Pénzügyi Iroda Vezetője (Helyben)
* Irattár